Jaan Krossi kirjandusauhind

Jaan Krossi kirjandusauhind on auhind, mida annab välja Jaan Krossi Sihtasutus. 

Jaan Krossi kirjandusauhinna eesmärk on tunnustada silmapaistvaid kirjanduslikke saavutusi valdkondades, mis seostuvad kirjaniku mitmekülgse loometegevusega ning milles ilmneb sellele iseloomulik eetiline ja esteetiline nõudlikkus. Auhinnatakse viimase kolme aasta jooksul ilmunud väljapaistva teose eest proosa, luule, draama, esseistika, kultuuriloo või tõlke vallas.

Auhind asutati 2010. aastal ja selle rahalise suuruse määrab Jaan Krossi Sihtasutus. Auhind antakse üle kirjaniku sünniaastapäeval, 19. veebruaril.

Laureaadid
 2010 – Ain Kaalep, "Muusad ja maastikud. Luuletusi 1945–2008"
 2011 – Mats Traat, "Õelate lamp"
 2012 – Jüri Hain, "Raamatulehitseja"
 2013 – Enn Nõu, "Vabariigi pojad ja tütred"
 2014 – Juhani Salokannel, romaani "Tõde ja õigus" tõlge soome keelde
 2015 – Ants Hein, "Õisu: Ühe Liivimaa mõisa ajalugu ja arhitektuur"
2016 – auhinda välja ei antud
 2017 – Paul-Eerik Rummo, "Taevast sajab kõikseaeg kive"
 2018 – Arvo Valton, "Märjamaa legend" 
 2019 – auhinda välja ei antud
 2020 – Viivi Luik, esseed ja artiklite kogumik "Pildi ilu rikkumise paratamatus"
 2021 – Krista Aru, monograafia "Jaan Tõnisson – rahvajuht ja riigivanem" eest
 2022 – Jüri Talvet, tõlkeluulekogumike "Valitud tõlkeluulet (1970–2020). I. Hiliskeskajast modernismini" ja "Valitud tõlkeluulet (1970–2020). II. 20. sajandi keskpaigast 21. sajandi alguseni" eest.

Viited

Eesti kirjandusauhinnad
Jaan Kross